18/09/2012 | Administración LocalProvincial
Deputación Provincial da Coruña
Tesourería. Servizo Provincial de Recadación
Normas de cobranza en período voluntario dos tributos e prezos públicos municipais. Campaña do segundo semestre do exercicio 2012

PRIMEIRA. CONCEPTOS. - Os valores que se recadarán son os de notificación colectiva e cobro periódico anual (recibos) dos seguintes conceptos: - Imposto sobre bens inmóbeis (de naturezas rústica, urbana e de características especiais). - Imposto sobre actividades económicas. - Taxas e prezos públicos municipais. Os conceptos concretos correspondentes a cada concello figuran no Anexo 1. SEGUNDA. PRAZO DE INGRESO.- Será do 17 de setembro ao 20 de novembro. O pago poderá realizarse en xaneliña de calquera das oficinas das entidades financeiras colaboradoras que se indican de seguido, ou tamén en caixeiro automático ou por internet (se a entidade financeira colaboradora elixida dispón deses servizos). As entidades financeiras colaboradoras non poderán estabelecer restricións nos días e horario de pago en xaneliña, debendo aceptalo sempre e cando se lle solicite no seu horario normal de caixa. As entidades financeiras colaboradoras do Servizo de Recadación son as seguintes: CUARTA. DOMICILIACIÓN. - Para a súa maior comodidade, recoméndase aos contribuíntes domiciliar para anos sucesivos o pago das súas débedas tributarias en entidades de depósito, conforme coas normas estabelecidas ao respecto pola Deputación. QUINTA. ENVÍO DOS DOCUMENTOS DE PAGO.- Os documentos de pago dos recibos non domiciliados en contas de entidades financeiras enviaranse por correo ordinario ao domicilio único dos contribuíntes. Este envío non ten carácter de notificación, polo que a non recepción por correo dos documentos de pago no domicilio do contribuínte non exime a este da súa obriga de pago. Se algún contribuínte non recibe no seu domicilio algún dos documentos que precisa (e non o ten domiciliado) poderá solicitalo a calquera das oficinas de información que se relacionan no Anexo 2. Dende o día 14 de novembro (incluído) non se atenderán mais solicitudes de documentos de pago que as feitas persoalmente nas ditas oficinas. SEXTA.- REFERENCIAS DE COBRO. - Os documentos de pago que se envían por correo inclúen dúas referencias de cobro, con importes diferentes: · A primeira é válida ata o día 20 de novembro, e o importe que ten asociado é o principal da débeda, sen recarga de ningún tipo. · A segunda é válida do 21 de novembro ao 31 de decembro, e o importe que ten asociado inclúe o principal da débeda e a recarga executiva do 5%. Pasada a data de caducidade da segunda referencia xa non poderá utilizarse ese documento para pagar a débeda, polo que o debedor deberá solicitar un novo documento ás oficinas de información tributaria. SÉTIMA. CARGOS DE DOMICILIACIÓNS.- Os recibos que consten no Servizo de Recadación correctamente domiciliados en contas abertas en entidades financeiras faranse chegar ás respectivas entidades para que sexan cargadas nas contas o día 22 de outubro. O prazo para a devolución de cargos pecharase o día 17 de decembro; pasada esta data, as entidades financeiras xa non poderán aceptar devolucións, polo que os contribuíntes deberán dirixir á Deputación a correspondente solicitude de devolución de ingresos indebidos. OITAVA. CONSULTAS.- Aqueles contribuíntes que desexen formular algunha consulta ou petición poden dirixirse a calquera das oficinas de información que se relacionan no Anexo 2. NOVENA. ADVERTENCIA LEGAL.- O vencemento do prazo de ingreso en período voluntario sen ter satisfeita a débeda, determinará o inicio do procedemento de prema, a esixibilidade da recarga correspondente e o devengo dos xuros de mora, liquidándose se é o caso, as custas procedimentais que se produzan. A Coruña, 14 de setembro de 2012. A VICETESOUREIRA, Asdo.: Ana María Fernández Rodríguez